EkBass/fiwiki-20250220-pages-articles huggingface dataset:
Lain kahdet kasvot

Lain kahdet kasvot () on vuonna 1988 ensi-iltansa saanut Martin Campbellin ohjaama yhdysvaltalainen jännityselokuva, jonka pääosissa ovat Gary Oldman ja Kevin Bacon. Mark Kasdanin käsikirjoittama elokuva on Hilary Heathin ja Robert MacLeanin tuottama. Lain kahdet kasvot on Campbellin ensimmäinen ohjaama yhdysvaltalaiselokuva. Campbell voitti vuoden 1989 MystFest-elokuvajuhlilla Italian Cattolicassa parhaan elokuvan palkinnon. == Juoni == Naisen raiskauksesta, murhasta ja ruumiin polttamisesta syytetty varakas bostonilaismies Martin Thiel (Kevin Bacon) vapautetaan todistusaineiston puutteiden ja asianajajansa Ben Chasen (Gary Oldman) häikäilemättömien oikeussalitemppujen myötä. Myöhemmin uusia tutun kaavan mukaisesti runneltuja uhreja alkaa ilmaantua, ja Chase tajuaa tehneensä virheen – Thiel itse asiassa onkin syyllinen. == Näyttelijät == == Tuotanto == Lain kahdet kasvot -elokuvan kuvaukset alkoivat 10. elokuuta 1987. Elokuva kuvattiin Kanadassa, Quebecin provinssissa. Quebecissä elokuvan kuvauspaikkoina olivat Quebecin ja Montrealin kaupungit. Elokuvan kuvaukset saatiin päätökseen 9. lokakuuta 1987. Lain kahdet kasvot tuottivat tuotantoyhtiöt Hemdale Film Corporation ja Northwood Productions. == Julkaisu ja vastaanotto == Lain kahdet kasvot sai ensi-iltansa Kanadan Toronton elokuvajuhlilla 15. syyskuuta 1988. Elokuva sai ensi-iltansa Yhdysvalloissa 11. marraskuuta 1988, jolloin elokuvaa esitettiin yhden päivän ajan yhdessä kaupungissa. Laajaan teatterilevitykseen elokuva pääsi Yhdysvalloissa 28. huhtikuuta 1989. Lain kahdet kasvot -elokuvaa esitettiin Yhdysvalloissa laajimmillaan 1 166:ssa elokuvateatterissa. Elokuva tuotti Yhdysvalloissa 9 974 446 dollarin lipputulot. Elokuvan Yhdysvaltain teatterilevittäjänä oli Hemdale Film Corporation, joka oli toiminut myös elokuvan tuotantoyhtiönä. Suomessa elokuva ei saanut teatteriensi-iltaa, mutta elokuvalevittäjä Europa Vision Oy julkaisi elokuvan myöhemmin videolle vuonna 1990. Lain kahdet kasvot on saanut kielteisen vastaanoton elokuvakriitikoilta. Rotten Tomatoes -sivuston mukaan 33% kriitikoista on antanut elokuvalle positiivisen arvosanan 4,6/10 keskiarvolla. Keräys perustuu yhdeksään arviointiin. 997 käyttäjästä 26% on antanut elokuvalle positiivisen arvosanan 2,9/5 keskiarvolla. Oldmanin roolisuoritusta elokuvassa pidetään yhtenä hänen uransa heikoimmista.Roberts, Chris: Gary Oldman: A Sheep in Wolf’s Clothing. Uncut-aikakauslehti. IPC Media. 1999. Viitattu 26.8.2016. Elokuvassa Oldman käyttää ensimmäistä kertaa yhdysvaltalaisaksenttia, jota monet elokuvakriitikot sanoivat pakotetuksi ja jäykäksi. Lain kahdet kasvot on julkaistu niin DVD:nä kuin blu-raynäkin. == Lähteet == == Aiheesta muualla == * * * * Lain kahdet kasvot Rotten Tomatoes -sivustolla * Lain kahdet kasvot Box Office Mojossa Luokka:Vuoden 1988 yhdysvaltalaiset elokuvat Luokka:Yhdysvaltalaiset jännityselokuvat Luokka:Oikeussalidraamat Luokka:Yhdysvaltalaiset independent-elokuvat Luokka:Sarjamurhaajaelokuvat Luokka:Martin Campbellin ohjaamat elokuvat
Saint Vincent ja Grenadiinit kesäolympialaisissa 2012

Saint Vincent ja Grenadiinit osallistui Lontoon olympialaisiin vuonna 2012 kolmen urheilijan joukkueella, jotka osallistuivat yleisurheiluun ja uintiin. Lipunkantajana avajaisissa toimi juoksija Kineke Alexander, joka toimi lipunkantajana jo toista kertaa, ja päättäjäisissä toinen juoksija Courtney Carl Williams. Kukaan Saint Vincent ja Grenadiinien joukkueesta ei päässyt kisoihin suorittamalla rajoja, eikä kukaan päässyt jatkoon alkuerästään. Maa jäi vieläkin odottamaan ensimmäistä olympiamitaliaan seitsemänsissä olympialaisissaan. == Joukkue == === Uinti === *Tolga Akcayli - Miesten 50 metrin vapaauinti === Yleisurheilu === *Courtney Carl Williams \- Miesten 100 metrin juoksu *Kineke Alexander \- Naisten 400 metrin juoksu == Lähteet == Luokka:Saint Vincent ja Grenadiinit olympialaisissa Luokka:Valtiot kesäolympialaisissa 2012
Pillua aloittelijoille

Pillua aloittelijoille on Reetta Aallon käsikirjoittama ja ohjaama lyhyt animaatioelokuva vuodelta 2015. Se on neliminuuttinen opetuselokuva naisen sukupuolielimistä ja seksuaalisuudesta.Laine, Emmi. Reetta Aalto: Naiset ovat olleet Pillua aloittelijoille -elokuvasta miehiä avoimemmin innoissaan, Image 21.8.2015. Viitattu 27.8.2016. Elokuva voitti vuonna 2016 Animatricks- animaatiofestivaalin kotimaisten elokuvien sarjan.Awards 2016, Nordic Short & Documentary Awards 2016, Nordisk Panorama. Viitattu 26.8.2016.Animatricks- festivaali, etusivu. Viitattu 26.8.2016. Se voitti 189 000 äänellään ylivoimaisesti myös Yleisradion dox@net-verkkoäänestyksen nimeltä KLIKkaussota, jossa viisi lyhytelokuvan tekijää yritti luoda teoksistaan nettihitin.Pohjola, Mike: Sukupuolivalistus voitti dox@netin klikkaussodan, Yle 6.3.2015. Viitattu 26.8.2016. Reetta Aalto kertoo miettineensä valistuselokuvan tekoa pitkään, sillä monien tutkimusten mukaan nuoret miehet eivät tunne naisen anatomiaa. Yleisradion dox@net-projekti tarjosi tilaisuuden toteuttaa tämä pieni valistuselokuva.Virtanen, Leena. Olennaisia kysymyksiä. Dox@net-hanke tuo Yle Areenaan kotimaisia viisiminuuttisia dokumentteja, joissa ollaan suurten asioiden äärellä. Helsingin Sanomat 2.2.2015. Viitattu 28.8.2016. Elokuvan animoijina ovat toimineet Jan Andersson, Maria Björklund ja Leena Jääskeläinen. Äänisuunnittelu on Mika Niinimaan ja selostus Tiina Luoman. Elokuvan tuottajana toimi Elina Pohjola. ==Lähteet== ==Aiheesta muualla== *Elokuva Vimeo-videopalvelussa *Tervonen, Kaisu: ”Pillua, eläimiä ja Mannerheim.” Elokuvasta ja tekijöistä naisten Sylvi-verkkolehdessä 2.2.2015. * Luokka:Suomalaiset lyhytelokuvat Luokka:Suomalaiset dokumenttielokuvat Luokka:Vuoden 2015 suomalaiset elokuvat Luokka:Vuoden 2015 dokumenttielokuvat
Rudy Van Gelder

Rudy Van Gelder (2. marraskuuta 1924 Jersey City, New Jersey, Yhdysvallat – 25. elokuuta 2016 Englewood Cliffs, New Jersey, Yhdysvallat) oli yhdysvaltalainen äänittäjä. Hän oli erikoistunut jazzmusiikkiin. Van Gelder äänitti useita huippunimiä, kuten John Coltrane, Miles Davis, Herbie Hancock, Thelonious Monk ja Sonny Rollins. Vuonna 1990 Van Gelder sai jazzlehti Down Beatin elämäntyöpalkinnon. == Lähteet == Luokka:Musiikkiäänittäjät Luokka:Yhdysvaltalaiset musiikkivaikuttajat Luokka:Vuonna 1924 syntyneet Luokka:Vuonna 2016 kuolleet
Vielä yhdet Chelsea?

Vielä yhdet Chelsea? on Suomessakin esitetty yhdysvaltalainen television komediasarja. Sen on luonut Dottie Zicklin and Julie Ann Larson ja se perustuu Chelsea Handlerin vuoden 2008 kirjaan. Pääosaa näyttelee Laura Prepon. ==Aiheesta muualla== *Ohjelman verkkosivut Luokka:2010-luvun yhdysvaltalaiset tilannekomediat‎ Luokka:Kirjoihin perustuvat televisiosarjat Luokka:NBC:n televisio-ohjelmat
Lucrecia Martel

Lucrecia Martel (s. 14. joulukuuta 1966 Salta, Argentiina) on argentiina­lainen elokuva­ohjaaja, jonka tunnetuimpia pitkiä näytelmä­elokuvia ovat Kuuma suo (La Ciénaga, 2001) ja La mujer sin cabeza (”Päätön nainen”, 2008). Martel kuuluu Lisandro Alonson ja Pablo Traperon ohella 1990-luvun lopulla alkaneeseen argentiina­laisen elo­kuvan ”uuteen aaltoon”. Lucrecia Martel syntyi moni­lapsiseen perheeseen Argentiinan konserva­tiivisessa pohjois­osassa. Hän kävi katolista koulua ja haaveili ryhtyvänsä eläinten­hoitajaksi tai tähti­tieteilijäksi. 15-vuotiaana hän sai video­kameran, ja opiskel­lessaan myöhemmin viestintää yli­opistossa Buenos Airesissa opintoihin kuulunut animaatiokurssi herätti lisää kiinnostusta elokuvaan. Loppu­työnsä aiheeksi hän otti arkki­tehtuurin Holly­woodin kauhu­elokuvissa. Opinnäytteen ohjaaja kuitenkin kuoli kesken kaiken, ja Martel jätti opinnot sikseen. Vähä­pätöisinä pitämiensä televisio­dokumenttien jälkeen Martel pääsi ohjaamaan ensimmäisen pitkän näytelmä­elokuvansa, kahden porvaris­perheen laiskaa ja alkoholin värittämää lomailua kuvaavaa elokuvaa La Ciénaga (2002, suomen televisio­esityksessä nimellä Kuuma suo).Stone, Judy. ”Argentine director Lucrecia Martel keeps viewers guessing.” Oakland Tribune 12.5.2005. Haettu 26.8.2016 palvelusta HighBeam Research (vaatii tilauksen): https://www.highbeam.com/doc/1P2-7012065.html Seuraavan elo­kuvansa, teini­tytön seksi­kokeiluista kertovan La niña santan (2004) pää­tuottajaksi Martel sai Pedro Almodóvarin. Kolmas pitkä elokuva La mujer sin cabeza on psykologinen trilleri, joka vuonna 2016 äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva- asiantuntijaa eri puolilta maailmaaThe 21st Century’s 100 Greatest Films, BBC Culture 24.8.2016.. ==Lähteet== ==Aiheesta muualla== *Slobodian, Jennifer: ”Analyzing the Woman Auteur: The Female/feminist Gazes of Isabel Coixet and Lucrecia Martel”. The Comparatist, toukokuu 2012. Artikkeli verkossa (vaatii HighBeam-tilauksen) *Martin, Deborah: The Cinema of Lucrecia Martel. Manchester University Press, 2016. ISBN 9780719090349. Luokka: Argentiinalaiset elokuvaohjaajat Luokka: Vuonna 1966 syntyneet Luokka: Elävät henkilöt
Kesäampumahiihdon maailmanmestaruuskilpailut 2015

Kesäampumahiihdon maailmanmestaruuskilpailut 2015 järjestettiin 28.-30.8.2015 Romanian Cheile Grădișteissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut. == Osallistujat == Kilpailuihin osallistui urheilijoita 22 maasta. Osallistujamaat on listattu alla. * * * * * * * * * * (isäntämaa) * * * * * * * * * * * * == Kilpailuohjelma == Ohjelmassa oli 5 kilpailutapahtumaa. Kilpailut eivät vaikuttaneet maailmancupiin. Päivä Pikakilpailu Takaa-ajo Sekaviesti 28.8. ● 29.8. ●● 30.8. ●● == Miehet == ===10 km pikakilpailu=== Sija Maa Kilpailija Aika/ohilaukaukset 1 Vladimir Iliev 22.38,8 / (0+1) 2 Artem Pryma + 26,0 / (0+0) 3 Martin Otčenáš + 49,9 / (2+1) ==== Suomalaiset ==== Sija Maa Kilpailija Aika/ohilaukaukset 32 Sami Orpana + 4.05,1 / (1+3) ===12,5 km takaa-ajo=== Sija Maa Kilpailija Aika/ohilaukaukset 1 Martin Otčenáš 35.30,7/ (0+0+3+1) 2 Artem Pryma + 28,6 / (2+2+0+0) 3 Matej Kazár + 42,0 / (1+2+2+0) ==== Suomalaiset ==== Sija Maa Kilpailija Aika/ohilaukaukset DNS Sami Orpana == Naiset == ===7,5 km pikakilpailu=== Sija Maa Kilpailija Aika/ohilaukaukset 1 Olga Abramova 21.52,2 / (0+0) 2 Monika Hojnisz + 4,9 / (0+1) 3 Magdalena Gwizdoń + 1.17,0 / (0+2) ==== Suomalaiset ==== Sija Maa Kilpailija Aika/ohilaukaukset 36 Mira Holopainen + 6.11,9 / (2+3) ===10 km takaa-ajo=== Sija Maa Kilpailija Aika/ohilaukaukset 1 Olga Abramova 30:44,6 / (3+0+0+2) 2 Monika Hojnisz + 52,7 / (1+2+2+2) 3 Julija Džyma + 1:09,7 / (0+1+0+1) ==== Suomalaiset ==== Sija Maa Kilpailija Aika/ohilaukaukset 30 Mira Holopainen + 13.37,5 / (1+2+5+3) == Sekaviesti 2x6+2x7,5 km == Sija Maa Joukkue Aika / Sakkokierrokset \+ varapatruunat 1 Jekaterina Avvakumova, Olga Kalina, Sergei Kljatšin, Sergei Korastylev 1:18.08,9 / (1+15) 2 Emilia Jordanova, Desislava Stojanova, Anton Sinapov, Vladimir Iliev + 26,8 / (4+16) 3 Luminița Pișcoran, Réka Ferencz, Gheorghe Pop, Cornel Puchianu + 38,6 / (1+10) == Mitalitaulukko == Sija Maa 1 2 2 1 5 2 1 1 0 2 3 1 0 2 3 4 1 0 0 1 5 0 2 1 3 6 0 0 1 1 == Aiheesta muualla == * IBU:n tulospalvelu Luokka:Ampumahiihdon maailmanmestaruuskilpailut Luokka:Vuoden 2015 ampumahiihto Luokka:Romanian urheilu
Rafael Calderón Fournier

Rafael Ángel Calderón Fournier (s. 14. maaliskuuta 1949 Diriamba, Nicaragua) on costaricalainen poliitikko. Hän toimi maansa presidenttinä 1990–1994. Hän oli PUSC-puolueen presidenttiehdokas myös vuoden 2010 vaaleissa, mutta peruutti ehdokkuutensa lokakuussa 2009, kun hänet tuomittiin viideksi vuodeksi vankeuteen kahdesta korruptiosyytteestä. Calderón Fournier syntyi Nicaraguassa, missä hänen isänsä, entinen presidentti Rafael Calderón Guardia, oli maanpaossa sisällissodan takia. Vuonna 1958 hän palasi Costa Ricaan. == Poliittinen ura == Calderón Fournier oli nuorisopoliitikko PUN-puolueessa (Partido Unificacion Nacional). Hänet valittiin kansanedustajaksi vuonna 1974 ja hän palveli kaksi peräkkäistä toimikautta sosiaalivaliokunnan puheenjohtajana. Valiokunta valmisteli maahan kansaneläkejärjestelmän. Vuonna 1982 hän oli presidenttiehdokas ja hävisi Luis Alberto Mongelle. Vuonna 1986 hän yritti uudestaan, mutta hävisi jälleen, tällä kertaa Óscar Ariasille. Vihdoin vuoden 1990 vaaleissa hänet valittiin. Vuonna 1991 hän sai kunniatohtorin arvon Houstonin yliopistosta. Presidenttikaudellaan Calderón Fournier edisti liberaalia politiikkaa kaikilla talouden aloilla. == Korruptioskandaalit, oikeudenkäynti ja tuomio == Calderón Fournier pidätettiin lokakuussa 2004 syytettynä korruptiosta. Hänet vapautettiin vankilasta, ja asetettiin kotiarestiin.Rafael Angel Calderón salió de la cárcel on purgar prisión domiciliaria Calderón Fournierin syytettiin ottaneen vastaan rahaa suomalaisen Instrumentariumin yhteistyökumppanilta vastineeksi sopimuksista. Rikokset liittyvät Instrumentariumin vuonna 2003 tekemään kauppaan, jossa yhtiö myi sairaalalaitteita 40 miljoonalla dollarilla Costa Ricaan. Oikeudenkäynti alkoi 3. marraskuuta 2008, ja kuulemiset päättyivät syyskuussa 2009. Huolimatta syytteistä, hän ilmoitti asettuvansa ehdokkaaksi vuoden 2010 vaaleissa. 5. lokakuuta 2009 hänet tuomittiin viideksi vuodeksi vankeuteen ja suuriin korvauksiin. Calderón Fournier valitti tuomiosta, mutta valitus hylättiin 2011. Tuomiota kuitenkin lyhennettiin viidestä vuodesta kolmeen. == Lähteet == Luokka:Costa Rican presidentit Luokka:Vuonna 1949 syntyneet Luokka:Elävät henkilöt
Kesäampumahiihdon maailmanmestaruuskilpailut 2016

Kesäampumahiihdon maailmanmestaruuskilpailut 2016 järjestettiin 26.-28.8.2016 Viron Otepäässä. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut. Otepäässä järjestettiin myös vuoden 2007 kesäampumahiihdon maailmanmestaruuskilpailut. == Kilpailuohjelma == Ohjelmassa oli 5 kilpailutapahtumaa. Kilpailut eivät vaikuttaneet maailmancupiin. Päivä Pikakilpailu Takaa-ajo Sekaviesti 26.8. ● 27.8. ●● 28.8. ●● == Osallistujat == Kilpailuihin osallistui 60 miesurheilijaa ja 51 naisurheilijaa 21 maasta. Osallistujamaat on listattu alla. * * * * * * * * * * * * * * * * * * * * (isäntämaa) * == Miehet == ===10 km pikakilpailu=== Sija Maa Kilpailija Aika/ohilaukaukset 1 Martin Otčenáš 26.14,9 / (1+0) 2 Lukáš Kristejn + 34,3 / (1+1) 3 Sergei Kljatšin + 38,1 / (0+1) ==== Suomalaiset ==== Sija Maa Kilpailija Aika/ohilaukaukset 13 Sami Orpana + 1.55,2 / (0+3) 15 Tuomas Grönman + 2.06,8 / (3+1) 29 Olli Hiidensalo + 2.38,9 / (2+4) 48 Matti Hakala + 5.14,1 / (2+1) ===12,5 km takaa-ajo=== Sija Maa Kilpailija Aika/ohilaukaukset 1 Martin Otčenáš 34.26,2 / (1+1+1+0) 2 Sergei Kljatšin + 28,1 / (0+0+1+1) 3 Oleksander Žirnij + 48,6 / (0+0+2+0) ==== Suomalaiset ==== Sija Maa Kilpailija Aika/ohilaukaukset 9 Tuomas Grönman + 2.27,7 / (1+0+1+1) 29 Olli Hiidensalo + 5.04,1 / (1+2+1+0) DNF Sami Orpana (0+x+x+x) DNS Matti Hakala == Naiset == ===7,5 km pikakilpailu=== Sija Maa Kilpailija Aika/ohilaukaukset 1 Olena Pidhrušna 22.18,5 / (0+1) 2 Anna Frolina + 10,6 / (1+1) 3 Iryna Varvynets + 20,4 / (1+0) ==== Suomalaiset ==== Sija Maa Kilpailija Aika/ohilaukaukset 4 Kaisa Mäkäräinen + 24,3 / (2+2) 6 Mari Laukkanen + 44,6 / (1+2) 20 Laura Toivanen + 2.03,4 / (0+2) 40 Suvi Minkkinen + 4.30,0 / (2+2) 42 Mira Holopainen + 4.43,5 / (1+3) ===10 km takaa-ajo=== Sija Maa Kilpailija Aika/ohilaukaukset 1 Kaisa Mäkäräinen 30.40,3 / (1+0+0+0) 2 Olena Pidhrušna + 2.10,0 / (1+2+1+0) 3 Anna Frolina + 2.29,5 / (2+3+0+1) ==== Suomalaiset ==== Sija Maa Kilpailija Aika/ohilaukaukset 7 Mari Laukkanen + 2.46,1 / (1+1+3+1) 28 Laura Toivanen + 6.34,7 / (1+0+1+4) 36 Mira Holopainen + 9.58,1 / (1+1+1+2) 38 Suvi Minkkinen + 11.06,1 / (1+1+1+2) == Sekaviesti 2x6+2x7,5 km == Sija Maa Joukkue Aika / Sakkokierrokset \+ varapatruunat 1 Mari Laukkanen, Kaisa Mäkäräinen, Tuomas Grönman, Olli Hiidensalo 1:15.38,0 / (0+11) 2 Julija Džyma, Olena Pidhrušna, Serhi Semenov, Dmytro Pidrutšnyi + 1.08,3 / (2+11) 3 Magdalena Gwizdoń, Monika Hojnisz, Grzegorz Guzik, Mateusz Janik + 3.08,5 / (0+16) == Mitalitaulukko == Sija Maa 1 2 0 0 2 2 0 0 2 3 1 2 2 5 4 0 1 1 2 0 1 1 2 6 0 1 0 1 7 0 0 1 1 == Aiheesta muualla == * IBU:n tulospalvelu Luokka:Ampumahiihdon maailmanmestaruuskilpailut Luokka:Vuoden 2016 ampumahiihto Luokka:Viron urheilutapahtumat Luokka:Otepään urheilu
Kesäampumahiihdon maailmanmestaruuskilpailut

Kesäampumahiihdon maailmanmestaruuskilpailut on Kansainvälisen Ampumahiihtoliiton (IBU) vuosittain järjestämä arvokilpailu. Kilpailuja on järjestetty vuodesta 1996 alkaen, ja vuodesta 2010 lähtien kilpailut on käyty vain rullahiihtoa hyödyntäen. Vuosina 1996–2005 kilpailuiden hiihto-osuudet oli korvattu maastojuoksuosuuksilla, ja vuosina 2006–2009 käytiin sekä maastojuoksua että rullahiihtoa hyödyntäviä kilpailuita. == Järjestäjät == Vuosi Kaupunki Maa 1996 Hochfilzen 1997 Krakova 1998 Osrblie 1999 Minsk 2000 Hanty-Mansijsk 2001 Duszniki-Zdrój 2002 Jablonec nad Nisou 2003 Forni Avoltri 2004 Osrblie 2005 Muonio 2006 Ufa 2007 Otepää 2008 Haute Maurienne 2009 Oberhof 2010 Duszniki-Zdrój 2011 Nové Město 2012 Ufa 2013 Forni Avoltri 2014 Tjumen 2015 Cheile Grădiștei 2016 Otepää == Kilpailutapahtumat == === Maastojuoksu === Paikka Vuosi Pikakilpailu Takaa-ajo Normaalimatka Yhteislähtö Viesti Sekaviesti Hochfilzen 1996 ● ● Krakova 1997 ● ● ● Osrblie 1998 ● ● ● Minsk 1999 ● ● ● Hanty-Mansijsk 2000 ● ● ● Duszniki-Zdrój 2001 ● ● ● Jablonec nad Nisou 2002 ● ● ● Forni Avoltri 2003 ● ● ● ● Osrblie 2004 ● ● ● ● Muonio 2005 ● ● ● ● Ufa 2006 ● ● ● Otepää 2007 ● ● ● Haute Maurienne 2008 ● ● Oberhof 2009 ● ● Yhteensä 14 12 1 4 9 2 === Rullahiihto === Paikka Vuosi Pikakilpailu Takaa-ajo Normaalimatka Yhteislähtö Viesti Sekaviesti Ufa 2006 ● ● Otepää 2007 ● ● Haute Maurienne 2008 ● ● ● Oberhof 2009 ● ● ● Duszniki-Zdrój 2010 ● ● ● Nové Město 2011 ● ● ● Ufa 2012 ● ● ● Forni Avoltri 2013 ● ● ● Tjumen 2014 ● ● ● Cheile Grădiștei 2015 ● ● ● Otepää 2016 ● ● ● Yhteensä 11 11 0 0 0 9 == Mitalitaulukot == === Maastojuoksu === ==== Miehet ==== Sija Maa 1 18 13 14 45 2 5 3 6 14 3 4 3 0 7 4 4 1 0 5 5 3 1 2 6 6 2 7 4 13 7 2 1 6 9 8 1 4 1 6 9 1 1 1 3 10 0 2 1 3 0 2 1 3 12 0 1 1 2 13 0 1 0 1 14 0 0 2 2 15 0 0 1 1 ==== Naiset ==== Sija Maa 1 22 12 10 44 2 16 19 13 48 3 1 2 1 4 4 1 0 1 2 5 0 2 4 6 6 0 2 3 5 7 0 2 2 4 8 0 1 0 1 9 0 0 2 2 10 0 0 1 1 0 0 1 1 0 0 1 1 0 0 1 1 ==== Sekaviesti ==== Sija Maa 1 2 0 0 2 2 0 1 1 2 3 0 1 0 1 4 0 0 1 1 === Rullahiihto === ==== Miehet ==== Sija Maa 1 8 6 6 20 2 5 2 3 10 3 2 2 2 6 4 2 2 0 4 5 1 2 0 3 6 1 1 2 4 7 1 1 1 3 1 1 0 2 9 1 0 3 4 10 0 4 1 5 11 0 1 0 1 12 0 0 2 2 13 0 0 1 1 0 0 1 1 ==== Naiset ==== Sija Maa 1 5 6 5 16 2 4 5 4 13 3 4 1 0 5 4 3 5 3 11 5 3 0 0 3 6 2 0 0 5 7 1 1 1 3 8 1 0 1 2 9 0 2 0 2 10 0 1 1 2 11 0 0 2 2 0 0 2 2 0 0 2 1 14 0 0 1 1 ==== Sekaviesti ==== Sija Maa 1 4 2 0 6 2 1 0 1 2 1 0 1 1 4 1 0 0 1 1 0 0 1 1 0 0 1 7 0 4 0 4 8 0 1 1 2 0 1 1 2 10 0 1 0 1 11 0 0 4 4 12 0 0 1 1 === Yhteensä === Sija Maa 1 51 45 36 132 2 27 15 17 59 3 9 20 9 38 4 8 5 16 29 5 6 5 7 18 6 6 3 4 13 7 5 8 11 24 8 5 5 4 14 9 5 2 4 10 10 4 0 0 4 11 3 4 0 7 12 2 7 5 14 13 1 4 3 8 14 1 2 1 4 15 1 1 3 5 16 1 1 0 2 17 1 0 3 4 18 0 3 3 6 19 0 2 1 3 20 0 1 1 2 21 0 1 0 1 22 0 0 3 3 23 0 0 1 1 0 0 1 1 0 0 1 1 0 0 1 1 *
Rita Tushingham

Rita Tushingham (s. 14. maaliskuuta 1942 Liverpool) on britti­läinen näyttelijä. Hänet tunnetaan parhaiten 1960-luvun rooleistaan elo­kuvissa Hunajan maku, Tohtori Živago ja Temppu – ja miten se tehdään, josta hän oli Golden Globe -⁠ehdokkaana. Esikoisroolistaan Hunajan maussa Tushingham sai Golden Globen, Bafta-palkinnon ja parhaan naisnäyttelijän palkinnon Cannesin elokuvajuhlilla."Liverpool-Born Actress Awarded JMU Fellowship; Rita Tushingham Rewarded for Services to Arts." Daily Post (Liverpool). 22.7.2009. Haettu 26.8.2016 palvelusta HighBeam Research (vaatii tilauksen): https://www.highbeam.com/doc/1G1-204110248.html Nuori Rita Tushingham ei ollut suurine silmineen perinteisellä tavalla kaunis, mistä oli hänelle etua realistiseen ilmaisuun pyrkivän uuden brittielokuvan ohjaajien etsiessä 1960-luvun alussa uusia kasvoja arkisiin tarinoihinsa.Tushingham, Rita (1942-), Roger Phillip Mellor, Encyclopedia of British Cinema, Screen Online -sivusto. Viitattu 26.8.2016. Rita Tushingham varttui ruoka­kauppiaan tyttärenä Liverpoolissa, kävi sihteeri­opiston mutta halusi jo nuorena näyttelijäksi ja kävi myös Shelagh Elliott-Clarken esittävien taiteiden koulua.The Rita Tushingham Home Page. Viitattu 26.8.2016. Hän sai teatteruransa alkuun päästessään näyttämö­mestarin apulaiseksi Liverpool Playhouse -⁠teatteriin. Hänen ensimmäinen elokuva­roolinsa oli pääosa Tony Richardsonin draama­elokuvassa Hunajan maku (1961)."Inspired by a Daughter's Bravery; Forty Five Years after A Taste of Honey, Rita Tushingham Is Still at the Top of Her Profession, Inspired by the Bravery of Her Daughter Who Has Overcome Breast Cancer. David Charters Reports." Daily Post (Liverpool) 9.5.2006. Haettu 26.8.2016 palvelusta HighBeam Research (vaatii tilauksen): https://www.highbeam.com/doc/1G1-145497742.html Rita Tushingham asui 1980-luvun alusta lähtien parikymmentä vuotta Kanadan Torontossa toisen aviomiehensä, irakilaissyntyisen elokuvaaja Ousama Rawin kanssa. Tushingham on näytellyt uransa aikana noin 50 elo­kuvassa ja parissa­kymmenessä televisio­tuotannossa. ==Valikoitu filmografia== *1961: Hunajan maku (A Taste of Honey) *1963: Vihreäsilmäinen tyttö (Girl with Green Eyes) *1963: He ajavat öisin (The Leather Boys) *1965: Tohtori Živago (Doctor Zhivago) *1965: Temppu – ja miten se tehdään (The Knack... And How to Get It) *1966: Nainen ja saalistaja (The Trap) *1968: Diamonds For Breakfast *1969: Oudot huoneet (The Bed Sitting Room) *1969: Opettaja (The Guru) *1973: Suunnitelma (Situation) *1975: Kosto on minun (The Human Factor) *1975: Raakelin mies (Ish Rachel) *1976: Vihreät silmät (Green Eyes) *1982: Huijari Felix Krullin tunnustukset (Bekenntnisse des Hochstaplers Felix Krull) *1986: Mustat muistot (A Judgement in Stone) *1986: Tahto (Flying) *1995: Elämän teatteri (An Awfully Big Adventure) *1997: Ihon alla (Under the Skin) *1999: Kaltevalla pinnalla (Out of Depth) *2004: Being Julia *2021: Last Night in Soho ==Lähteet== ==Aiheesta muualla== * * Luokka:Brittiläiset näyttelijät Luokka:Vuonna 1942 syntyneet Luokka:Elävät henkilöt
Vaskiluodon rautatieasema

Vaskiluodon rautatieasema on rautatieliikennepaikka Pohjanmaan Vaasassa rataosuudella Seinäjoki–Vaasa. Rata Vaasaan avattiin 1883, ja rataa jatkettiin Vaskiluodon satamaan seitsemän vuotta myöhemmin. Radan kustannuksista kaksi kolmasosaa maksoi valtio ja loput silloinen Nikolainkaupunki. Paikalle rakennettiin ajalleen harvinainen puinen Bruno Granholmin suunnittelema yhdistetty tavaramakasiini-asemarakennus. Henkilöliikennettä radalla on ollut kolmeen otteeseen: Vuonna 1965, vuosina 1972–1973 sekä pisimpään vuosina 1977–1992. Sataman alueella toiminut henkilöliikenteen seisake toimi 1985–1992 nimellä Vaasan satama. Asemarakennus kuuluu Museoviraston valtakunnallisesti merkittävien rakennettujen kulttuuriympäristöjen luetteloon. Radalla on nykyään vähän tavaraliikennettä ja jopa sen sulkemista on suunniteltu, mutta radan on kuitenkin nähty olevan elinkeinoelämälle hyödyllinen, ja se on päätetty kunnostaa. Laajoja ratapiha-alueita on purettu 2000-luvulla. == Lähteet == == Aiheesta muualla == * Kuva Vaskiluodon asemarakennuksesta Luokka:Vaasan rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa Luokka:Satama (Vaasa) Luokka:Bruno Granholmin suunnittelemat rakennukset
Yhden illan juttu

Yhden illan juttu on 24. elokuuta 2016 Liv-kanavalla alkanut keskusteluohjelma. Ohjelmassa psykoterapeutti Maaret Kallio tapaa jokaisessa jaksossa yhden tunnetun suomalaisen miehen, jossa he kertovat heidän elämänsä merkittävistä hetkistä ja tulevaisuuden haaveista.Yhden illan juttu - Liv == Jaksot == Jakso Vieras Ensiesitys 1\. Makwan Amirkhani 24. elokuuta 2016 2\. Jussi69 31. elokuuta 2016 3\. Pekka Haavisto 7. syyskuuta 2016 4\. Antti Reini 14. syyskuuta 2016 5\. Toni Wirtanen 21. syyskuuta 2016 6\. Mikko Kuustonen 28. syyskuuta 2016 7\. Mert Otsamo 5. lokakuuta 2016 8\. Waltteri Torikka 12. lokakuuta 2016 == Lähteet == Luokka:2010-luvun suomalaiset keskusteluohjelmat
Julius Lindberg

Adolf Julius Lindberg (2. elokuuta 1874 Porvoon maalaiskunta – 4. heinäkuuta 1953 Helsinki) oli suomalainen kirkkoherra, lääninrovasti ja ruotsalaisen kansanpuolueen kansanedustaja. Lindbergin vanhemmat olivat perämies Adolf Lindberg ja Karolina Fredriksson. Hän pääsi ylioppilaaksi Porvoon lyseosta 1893 ja suoritti Helsingin yliopistossa teologian erotutkinnon 1896. Lindberg vihittiin papiksi 1896 ja hän suoritti pastoraalitutkinnon 1900. Hän valmistui vielä filosofian kandidaatiksi 1904 ja filosofian maisteriksi 1907. Lindberg toimi Loviisan kirkkoherran apulaisena, vt. kirkkoherrana ja Loviisan sairaalan saarnaajana 1896–1897, Someron vt. kappalaisena 1897–1898 ja Porvoon kirkkoherran apulaisena 1898–1900. Hän oli saarnaajana ja uskonnonopettajana Haminan kadettikoulussa 1900–1903. Tämän jälkeen Lindberg toimi Pietarsaaren ja Pietarsaaren maaseurakunnan kappalaisena 1904–1907, kansakouluntarkastajana ja uskonnonopettajana Pietarsaaressa 1904–1921, Pietarsaaren maaseurakunnan kirkkoherrana 1907–1921 ja Kirkkonummen kirkkoherrana 1921–1951. Hän oli myös Pietarsaaren rovastikunnan lääninrovastina 1918–1921, Raaseporin lääninrovastina 1929–1951 ja Porvoon tuomiokapitulin asessorina 1932–1938. Lindberg toimi myös Människovännen-lehden toimittajana 1912–1921. Lindberg oli kansanedustajana 1914–1917 edustaen Vaasan läänin pohjoista vaalipiiriä ja 1922–1924 edustaen Uudenmaan läänin vaalipiiriä. Hän oli presidentin valitsijamiehenä vuoden 1925 presidentinvaaleissa ja hän toimi Pietarsaaren maalaiskunnan kunnanvaltuuston puheenjohtajana. Lindeberg oli Finlands svenska söndagsskolförbundin puheenjohtajana ja kuului Suomen lähetysseuran ja Suomen ruotsalaisen pappisliiton hallitukseen sekä Suomen kirkon pappisliiton keskushallitukseen. Julius Lindberg oli naimisissa vuodesta 1900 Ida Maria Fredrika Ekroosin kanssa. == Teoksia == * Jakobstads folkskolor 1908-1918 : berättelse. Jakobstad 1918 == Lähteet == Luokka:Suomen evankelis-luterilaisen kirkon papit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Pedersören kunnanvaltuutetut Luokka:Vaasan läänin pohjoinen vaalipiiri Luokka:Uudenmaan vaalipiiri Luokka:Suomalaiset opettajat Luokka:Suomalaiset toimittajat Luokka:Vuonna 1874 syntyneet Luokka:Vuonna 1953 kuolleet
Jaakko Loppi

Juho Jaakko Loppi (28. syyskuuta 1874 Ilmajoki – 30. tammikuuta 1946 Tyrnävä) oli suomalainen kansakoulunopettaja, maanviljelijä ja Maalaisliiton kansanedustaja. Lopin vanhemmat olivat talollinen Juha Keski-Loppi ja Susanna Kreeta Latva-Röyskö. Hän kävi kansakoulun ja valmistui kansakoulunopettajaksi 1906 Rauman opettajaseminaarista. Loppi oli kansakoulunopettajana Jaakkimassa 1906–1922, Isossakyrössä 1922–1927 ja Siikajoella 1927–1940. Viimeksi hän toimi maanviljelijänä Tyrnävällä 1940–1946 Loppi oli kansanedustajana 1919–1922 edustaen Viipurin läänin itäistä vaalipiiriä. Hän oli myös Siikajoen kunnanvaltuuston puheenjohtajana. Jaakko Loppi oli naimisissa vuodesta 1907 Eeva Maria Viisaisen kanssa. == Lähteet == Luokka:Suomalaiset opettajat Luokka:Kansanedustajat Luokka:Suomen Keskustan poliitikot‎ Luokka:Siikajoen kunnanvaltuutetut Luokka:Viipurin läänin itäinen vaalipiiri Luokka:Vuonna 1874 syntyneet Luokka:Vuonna 1946 kuolleet
Matti Niilekselä

Matts (Matti) Niilekselä (13. lokakuuta 1874 Pulkkila – 25. heinäkuuta 1957 Rantsila) oli suomalainen maanviljelijä ja Maalaisliiton kansanedustaja. Niilekselän vanhemmat olivat maanviljelijä Matti Laukka ja Anna Maria Laurinperttu. Hän kävi keskikoulun ja toimi maanviljelijänä Pulkkilassa 1896–1933. Niilekselä oli myös Pulkkilan kunnan rahastonhoitajana ja kirjurina 1902–1907 ja 1919–1925. Niilekselä oli kansanedustajana 1927–1930 edustaen Oulun läänin eteläistä vaalipiiriä. Hän oli presidentin valitsijamiehenä vuoden 1925 presidentinvaaleissa ja kuului Oulun läänin eteläisen vaalipiirin keskuslautakuntaan. Niilekselä oli myös Pulkkilan kuntakokouksen puheenjohtajana ja Pulkkilan kunnallislautakunnan esimiehenä. Matti Niilekselä oli naimisissa vuodesta 1901 Anna Maria Sippon kanssa. == Lähteet == Luokka:Kansanedustajat Luokka:Suomen Keskustan poliitikot‎ Luokka:Oulun läänin eteläinen vaalipiiri Luokka:Vuonna 1874 syntyneet Luokka:Vuonna 1957 kuolleet
F1nnmade

F1nnmade on 30. maaliskuuta 2014 MTV Max-kanavalla alkanut televisio-ohjelma, sekä Mauri Nurmen kirjoittama ja Mistake Median 3. marraskuuta 2014 julkaisema moottoriurheilukirja, jossa käydään läpi suomalaisten Formula 1 -kuljettajien, yhteistyökumppaneiden ja lajin parissa työskentelevien henkilöiden mielenkiintoisimmat tarinat.Booky - F1nnmade == Jaksot == Jakso AiheF1nnmade - Telsu Ensiesitys 1\. Olli Koivusalo 30. maaliskuuta 2014 2\. Ossi Oikarinen 5. huhtikuuta 2014 3\. Uffe Tägström 20. huhtikuuta 2014 4\. Erkki Mustakari 10. toukokuuta 2014 5\. Antti Puskala 25. toukokuuta 2014 6\. Kemppi 7. kesäkuuta 2014 7\. Timo Pulkkinen 22. kesäkuuta 2014 8\. Mika Salo 5. heinäkuuta 2014 9\. Frank Williams 19. heinäkuuta 2014 10\. Valtteri Bottas 9. elokuuta 2014 == Lähteet == Luokka:Suomalaiset televisio-ohjelmat Luokka:Kirjat urheilusta Luokka:Formula 1
Amanda Harkimo

Amanda Harkimo (s. 30. marraskuuta 1990 Sipoo) on suomalainen tositelevisioesiintyjä ja DJ. Hän nousi julkisuuteen vuonna 2011 Big Brotherista, jossa hän oli mukana 39 päivää. Sen jälkeen hän on esiintynyt tositelevisiosarjoissa Martina ja hengenpelastajat, Ruotsin Paratiisihotelli sekä Viidakon tähtöset, jonka hän voitti kolmannella kaudella. Hän esiintyi myös Hottikset-sarjan toisella tuotantokaudella syksyllä 2016. Hän on mukana Nelosen tositelevisio-ohjelmassa Julkkisselviytyjät. Fox-kanavalla alkoi maaliskuussa 2017 ohjelma Amanda ja pelimiehet, jossa Harkimo vierailee NHL- ja KHL-kaupungeissa ja tapaa suomalaisia jääkiekkoilijoita. Keväällä 2018 hän oli mukana Temptation Island Suomessa yhtenä sinkkunaisista ja tammikuussa 2021 sarjassa Sinkut paljaana. Harkimo osallistui keväällä 2022 Nelosella ja Ruutu-suoratoistopalvelussa esitettyyn tosi-tv-ohjelmaan Erikoisjoukot. DJ:nä Harkimo on toiminut muun muassa Weekend Festivaaleilla, Jokereiden peleissä ja Suomessa järjestettyjen jääkiekon maailmanmestaruuskilpailujen virallisena DJ:nä.DJ Amanda Harkimo Hän aloitti DJ-työt 16-vuotiaana. Amanda Harkimon isä on liikemies-poliitikko Harry ”Hjallis” Harkimon veli Roy Juhani Harkimo. Amanda Harkimo on myös Hjallis Harkimon kummityttö.Hjalliksen kummityttö Amanda Harkimo Viidakon TähtösiinTältä BB-Amanda näytti 13-vuotiaana! == Lähteet == == Aiheesta muualla == * Luokka:Suomalaiset DJ:t Luokka:Suomalaiset julkisuuden henkilöt Luokka:Big Brother Suomi Luokka:Vuonna 1990 syntyneet Luokka:Elävät henkilöt
Peter Matthews

Peter Matthews (s. 13. marraskuuta 1989) on jamaikalainen pikajuoksija. Hän edustaa Racers Track Clubia ja on pituudeltaan 189 cm. Matthews saavutti Shenzhenin universiadeissa 2011 hopeaa 400 metrin juoksussa ajalla 45,62. Pekingin MM-kilpailuissa 2015 hän karsiutui 400 metrin välierissä ja kuului neljänneksi sijoittuneeseen Jamaikan 4 × 400 metrin viestijoukkueeseen. Rio de Janeiron olympialaisissa 2016 hän juoksi avausosuuden hopeaa saaneessa Jamaikan 4 × 400 metrin viestijoukkueessa. Hän kuului samalla matkalla Jamaikan pronssijoukkueeseen IAAF World Relays -kilpailuissa 2017. Gold Coastin Kansainyhteisön kisoissa 2018 hän juoksi alkuerissä Jamaikan 4 × 400 metrin viestijoukkueessa, joka toisella kokoonpanolla sai loppukilpailussa pronssia. == Henkilökohtaiset ennätykset == === Ulkoradat === Laji Aika Paikka Päivä 200 m 21,00 Kingston 23. toukokuuta 2015 300 m 33,49 Naimette-Xhovémont 10. heinäkuuta 2013 400 m 44,69 Peking 23. elokuuta 2015 800 m 1.52,53 Kingston 28. kesäkuuta 2009 == Lähteet == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1989 syntyneet Luokka:Elävät henkilöt
Saint Vincent ja Grenadiinit kesäolympialaisissa 2008

Saint Vincent ja Grenadiinit osallistui Pekingin olympialaisiin vuonna 2008 kaikkien aikojen pienimmällä joukkueellaan, johon kuului vain kaksi yleisurheilijaa. Heistä Kineke Alexander toimi maan lipunkantajana avajaisissa. Saint Vincent ja Grenadiinit ei ole vieläkään voittanut yhtään mitalia olympialaisissa. == Joukkue == === Yleisurheilu === Saint Vincent ja Grenadiinien joukkueen molemmat urheilijat osallistuivat pikajuoksuihin. Kumpikaan ei päässyt jatkoon alkuerästään. *Jared Lewis \- Miesten 100 metrin juoksu *Kineke Alexander \- Naisten 400 metrin juoksu == Lähteet == Luokka:Saint Vincent ja Grenadiinit olympialaisissa Luokka:Valtiot kesäolympialaisissa 2008
Richard Hammondin koeajossa

Richard Hammondin koeajossa () on yhdysvaltalainen tositelevisiosarja. Sarjassa seurataan Top Gear -ohjelmasta tutun juontajan Richard Hammondin matkaa yhdysvalloissa testaamassa erilaisia järeitä ja vaarallisiakin koneita. Sarja alkoi yhdysvaltalaisella BBC America-kanavalla 14. huhtikuuta 2012. Suomessa sarjan esittäminen alkoi MTV Max-kanavalla 27. helmikuuta 2014. Luokka:2010-luvun yhdysvaltalaiset tositelevisiosarjat Luokka:BBC American televisio-ohjelmat
Saint Vincent ja Grenadiinit kesäolympialaisissa 2004

Saint Vincent ja Grenadiinit osallistui Ateenan kesäolympialaisiin vuonna 2004 joukkueella, johon kuului kaksi yleisurheilijaa ja yksi uimari. Lipunkantajana avajaisissa toimi naispikajuoksija Natasha Mayers, joka oli myös joukkueen ainoa, joka pääsi jatkoon alkueristä. Maa ei vieläkään voittanut olympiamitalia. == Joukkue == === Uinti === *Donnie Defreitas \- Miesten 50 metrin vapaauinti ja 100 metrin selkäuinti === Yleisurheilu === *Andy Grant - Miesten 800 metrin juoksu *Natasha Mayers \- Naisten 100 metrin juoksu == Lähteet == Luokka:Saint Vincent ja Grenadiinit olympialaisissa Luokka:Valtiot kesäolympialaisissa 2004
Saint Vincent ja Grenadiinit kesäolympialaisissa 2000

Saint Vincent ja Grenadiinit osallistui Sydneyn kesäolympialaisiin vuonna 2000 joukkueella, johon kuului kaksi uimaria ja kaksi yleisurheilijaa. Lipunkantajana avajaisissa toimi maratoonari Pamenos Ballantyne. Saint Vincent ja Grenadiinit ei saavuttanut kisoissa yhtäkään mitalia. == Joukkue == === Uinti === Saint Vincent ja Grenadiinit sai kisoihin kaksi uimaria, mutta kumpikaan heistä ei päässyt jatkoon alkueristä. *Stephenson Wallace \- Miesten 50 metrin vapaauinti *Teran Matthews - Naisten 50 metrin vapaauinti === Yleisurheilu === *Pamenos Ballantyne \- Miesten maraton *Natasha Mayers \- Naisten 100 metrin juoksu == Lähteet == Luokka:Saint Vincent ja Grenadiinit olympialaisissa Luokka:Valtiot kesäolympialaisissa 2000
Lennart Byman

Lennart Leander (L. L.) Byman (14. marraskuuta 1875 Helsinki – 3. maaliskuuta 1947 Helsinki) oli suomalainen kirkkoherra, rovasti ja ruotsalaisen kansanpuolueen kansanedustaja. Bymanin vanhemmat olivat räätälimestari Leander Byman ja Mathilda Sofia Johansson. Hän pääsi ylioppilaaksi Helsingin ruotsalaisesta normaalilyseosta 1894 ja suoritti Helsingin yliopistossa teologian erotutkinnon 1898. Byman vihittiin papiksi 1898 ja hän suoritti pastoraalitutkinnon 1901. Byman toimi Hausjärven vt. pitäjänapulaisena 1898–1899, Hämeenlinnan vankilan vt. saarnaajana ja Hämeenlinnan kappalaisen apulaisena 1899 ja Sipoon vt. kappalaisena 1900. Hän oli Helsingin ruotsalais- suomalaisen seurakunnan komministerin apulaisena 1900–1906, Sipoon kirkkoherran apulaisena 1902–1903, Elimäen vt. kirkkoherrana ja vt. pitäjänapulaisena 1904 sekä Suomen Luterilaisessa Evankeliumiyhdistyksessä matkasaarnaajana 1900–1907 ja yhdistyksen sihteerinä ja yliasiamiehenä 1900–1922. Tämän jälkeen Byman toimi Sörnäisten ruotsalaisessa seurakunnassa vt. komministerinä 1906–1907 ja komministerinä 1907–1932, Svenska Lutherska Evangeliföreningen -yhdistyksen sihteerinä 1922–1935 sekä oli Espoon kirkkoherrana 1932–1947 ja Porvoon tuomiokapitulin asessorina 1941–1944. Hän oli toimittajana Barnavännen-lehdessä 1901–1906 ja Sändebudet-lehdessä 1904. Byman sai rovastin arvon 1932. Byman oli kansanedustajana touko–syyskuussa 1922 edustaen Uudenmaan läänin vaalipiiriä. Hän tuli eduskuntaan ruotsalaisten Eirik Hornborgin tilalle. Lennart Byman oli naimisissa 1898–1927 Agnes Maria Erikssonin kanssa ja vuodesta 1928 Esther Augusta Dahlströmin kanssa. == Teoksia == Nimellä L. L. Byman: * Dom och tröst : betraktelse öfver 1 Joh. 3: 20, 21 ; stenografiskt upptecknad. Lutherska Evangeliföreningen, Helsingfors 1906 * Upp till Jerusalem! : predikan, hållen vid invigningen af Luth. evangeliföreningens bönehus i Berghäll Fastlagssöndagen den 25 februari 1906 : stenografiskt upptecknad. Lutherska Evangeliföreningen, Helsingfors 1906 * Svärmiska religiösa rörelser : deras bibliska och psykologiska bakgrund. Söderström, Helsingfors 1927 * Pingstväckelsen i Norden : kritiskt belyst : avhandling för synodalmötet i Borgå stift 1937. Helsingfors 1936 * Om den heliga nattvarden ; av L. L. B. Författaren, Helsingfors 1943 * Skriftskolans frukt ; av L. L. B. Esbo församling, Esbo 1945 * Tro och lära. Svenska Lutherska Evangeliföreningen i Finaland, Helsingfors 1945, 1965 == Lähteet == Luokka:Suomen evankelis-luterilaisen kirkon papit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Vuonna 1875 syntyneet Luokka:Vuonna 1947 kuolleet Luokka:Suomen luterilainen evankeliumiyhdistys
Nathon Allen

Nathon Allen (s. 28. lokakuuta 1995) on jamaikalainen pikajuoksija. Hän on pituudeltaan 178 cm. Allen saavutti Eugenen alle 20-vuotiaiden MM-kilpailuissa 2014 pronssia 4 × 400 metrin viestissä. 400 metrin juoksussa hän karsiutui välierissä. Rio de Janeiron olympialaisissa 2016 hän juoksi toisen osuuden hopeaa saaneessa Jamaikan 4 × 400 metrin viestijoukkueessa. Lontoon MM- kilpailuissa 2017 hän sijoittui 400 metrillä viidenneksi. Hän saavutti 2019 hopeaa 4 × 400 metrin viestissä sekä IAAF World Relays -kilpailuissa että Dohan MM-kilpailuissa. Hän saavutti Dohassa hopeaa myös 4 × 400 metrin sekaviestissä. Vuodelle 2021 siirretyissä Tokion olympialaisissa hän karsiutui 400 metrin alkuerissä. Hän saavutti Eugenen MM-kilpailuissa 2022 hopeaa 4 × 400 metrin viestissä ja keskeytti 400 metrin välieräjuoksun. == Henkilökohtaiset ennätykset == === Ulkoradat === Laji Aika Paikka Päivä 200 m 20,45 Clermont 25. heinäkuuta 2020 400 m 44,13 Eugene 8. kesäkuuta 2018 == Lähteet == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1995 syntyneet Luokka:Elävät henkilöt
Holguín (provinssi)

Holguín on yksi Kuuban provinsseista. Se sijaitsee maan itäosassa. Se on Kuuban asukasluvultaan kolmanneksi suurin provinssi 1,04 miljoonalla asukkaallaan. == Kunnat == * Antilla * Báguanos * Banes * Cacocum * Calixto García * Cueto * Frank País * Gibara * Holguín * Mayarí * Moa * Rafael Freyre * Sagua de Tánamo * Urbano Noris == Lähteet == == Aiheesta muualla == Luokka:Kuuban provinssit
Artemisa (provinssi)

Artemisa on yksi Kuuban provinsseista. Se sijaitsee maan länsiosassa. Sen pinta-ala on 4003 neliökilometriä ja vuonna 2015 arvioitu väkiluku noin 500 000. Artemisa on rehevää viljelysmaata. San Antonio de los Bañosin kaupunki on kuuluisa taiteilijoistaan ja elokuvakoulustaan. Matkailijota houkuttavat myös pohjoispuolen rannat ja retkeily Sierra del Rosarion vuorenrinteillä. == Kunnat == * Mariel * Guanajay * Caimito * Bauta * San Antonio de los Baños * Güira de Melena * Alquízar * Artemisa * Bahía Honda * Candelaria * San Cristóbal == Lähteet == Luokka:Kuuban provinssit
Camagüey (provinssi)

Camagüey on yksi Kuuban provinsseista. Sen pinta-ala on 15 386 neliökilometriä ja vuonna 2015 arvioitu väkiluku noin 773 600. Camagüeyn maasto on enimmäkseen tasaista ja soveltuu hyvin karjankasvatukseen. Provinssin eteläosassa on myös kukkuloita. Pohjoisrannalla on Sabana-Camagüeyn saaristo, etelässä Jardines de la Reinan saaristo. == Kunnat == * Camagüey * Carlos Manuel de Céspedes * Esmeralda * Florida * Guáimaro * Jimaguayú * Minas * Najasa * Nuevita * Santa Cruz del Sur * Sibanicú * Sierra de Cubitas * Vertientes == Lähteet == Luokka:Kuuban provinssit
Ciego de Ávila (provinssi)

Ciego de Ávila on yksi Kuuban provinsseista. Se sijaitsee maan keskiosassa. Sen pinta-ala on 6972 neliökilometriä ja vuonna 2015 arvioitu väkiluku noin 433 000. Provinssin pääkaupunki on Ciego de Ávila. Kuuban suurin järvi, Laguna de la Leche (66 km2) sijaitsee tässä provinssissa. Se on saanut maitojärveä tarkoittavan nimensä siitä että vedenalaiset kalkkiesiintymät tekevät sen vedestä maitomaista. == Kunnat == * Baraguá * Bolivia * Chambas * Ciego de Ávila * Ciro Redondo * Florencia * Majagua * Morón * Primero de Enero * Venezuela == Lähteet == == Aiheesta muualla == * Ciego de Ávila Province Lonely Planet Luokka:Kuuban provinssit
Oskari Herttua

Oskari Mikko (Mikko Oskari) Herttua (23. huhtikuuta 1876 Ylistaro – 4. lokakuuta 1953 Seinäjoki) oli suomalainen toimitusjohtaja, talousneuvos ja suomalaisen puolueen kansanedustaja. Herttuan vanhemmat olivat maanviljelijä Mikko Herttua ja Anna Juliana Luoma. Hän kävi kansakoulun ja sen jälkeen kansanopiston 1897 ja maamieskoulun 1901. Herttua toimi maanviljelijänä Ylistarossa. Hän oli tilanhoitajana Ilmajoella 1902–1903, Suomen Ayrshire- yhdistyksen neuvojana Oulun läänin Pyhäjärvellä 1903–1904, Keski-Suomen maanviljelysseuran maatalousneuvojana 1904–1906, Etelä-Pohjanmaan maanviljelysseuran maatalousneuvojana 1906–1908 sekä Keski-Pohjanmaan maanviljelysseuran sihteerinä ja maa- ja karjatalouskonsulenttina 1909–1917. Tämän jälkeen Herttua oli Osuusteurastamo Itikan johtajana Seinäjoella 1917–1923, Tornion teurastamon johtajana 1923–1925, Maakuntain-Osake-Pankin Seinäjoen konttorin johtajana 1925–1932 ja Alkoholiliikkeen Seinäjoen konttorin johtajana 1932–1942. Hän sai talousneuvoksen arvon 1946. Herttua oli kansanedustajana 1911–1914 edustaen Vaasan läänin pohjoista vaalipiiriä. Hän kuului Seinäjoen kunnanvaltuustoon ja kauppalanvaltuustoon. Herttua oli muun muassa Keski-Pohjanmaan osuuskaupan hallintoneuvoston ja Seinäjoen osuuskaupan hallintoneuvoston puheenjohtajana ja Osuusteurastamo Itikan johtokunnan ja Etelä-Pohjanmaan maataloustuottajain liiton varapuheenjohtajana. Oskari Herttua oli naimisissa vuodesta 1907 Sanni Maria Hannukselan kanssa. == Lähteet == Luokka:Kansanedustajat Luokka:Seinäjoen kaupunginvaltuutetut Luokka:Suomalaisen puolueen poliitikot‎ Luokka:Vaasan läänin pohjoinen vaalipiiri Luokka:Vuonna 1876 syntyneet Luokka:Vuonna 1953 kuolleet Luokka:Kansallisen Kokoomuksen poliitikot
Fitzroy Dunkley

Fitzroy Dunkley (s. 20. toukokuuta 1993) on jamaikalainen pikajuoksija. Hän edustaa LSU-seuraa ja on pituudeltaan 188 cm. Dunkley kilpaili vuoteen 2014 saakka kolmiloikassa ja korkeushypyssä sekä osallistui 4 × 400 metrin viestijuoksuihin. Vuodesta 2015 hän on kilpaillut pikajuoksuissa päämatkanaan 400 metrin juoksu. Dunkley karsiutui Portlandin MM-hallikilpailuissa 2016 400 metrin välierissä ja kuului neljänneksi sijoittuneeseen Jamaikan viestijoukkueeseen. Rio de Janeiron olympialaisissa 2016 hän karsiutui 400 metrin alkuerissä ja juoksi toisen osuuden hopeaa saaneessa Jamaikan 4 × 400 metrin viestijoukkueessa. == Henkilökohtaiset ennätykset == === Ulkoradat === Laji Aika Paikka Päivä 200 m 21,49 Tucson 11. huhtikuuta 2015 400 m 45,06 Eugene 10. kesäkuuta 2016 korkeushyppy 210 Columbia Falls 12. toukokuuta 2013 kolmiloikka 15,71 Baton Rouge 3. toukokuuta 2014 === Sisäradat === Laji Aika Paikka Päivä 200 m 21,30 Albuquerque 5. helmikuuta 2016 400 m 46,04 Fayetteville 27. helmikuuta 2016 korkeushyppy 210 Baton Rouge 1. maaliskuuta 2013 kolmiloikka 15,67 College Station 1. maaliskuuta 2014 == Lähteet == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1993 syntyneet Luokka:Elävät henkilöt
Glory (Britney Spearsin albumi)

Glory on yhdysvaltalaisen pop-laulajan Britney Spearsin yhdeksäs studioalbumi. Se julkaistiin maailmanlaajuisesti 26. elokuuta 2016. Ensimmäisenä singlenä albumilta julkaistiin "Make Me...". Albumi ylsi Yhdysvalloissa Billboard 200 -listan kolmannella sijalla. Suomessa se debytoi virallisen albumilistan sijalla 8. == Kappaleet == == Arvostelut == * Metacritic: 71/100Metacritic: Glory by Britney Spears * Allmusic: Allmusic review * Entertainment Weekly: BEntertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2016 albumit Luokka:Britney Spearsin albumit
Saint Vincent ja Grenadiinit kesäolympialaisissa 1996

Saint Vincent ja Grenadiinit osallistui Atlantan olympialaisiin vuonna 1996 kahdeksan yleisurheilijan joukkueella. Lipunkantajana avajaisissa toimi pikajuoksija Eswort Coombs, joka oli myös joukkueen parhaiten menestynyt pääsemällä miesten 400 metrin juoksun välieriin saakka. Tämä oli Saint Vincent ja Grenadiinien suurin olympiajoukkue koskaan, mutta mitaleita ei tullut maalle. == Joukkue == === Yleisurheilu === *Joel Mascoll \- Miesten 100 metrin juoksu ja 4x100 metrin viesti *Eswort Coombs \- Miesten 400 metrin juoksu ja 4x100 sekä 4x400 metrin viestit *Pamenos Ballantyne \- Miesten maraton *Kambon Sampson - Miesten 4x100 ja 4x400 metrin viestit *Kahlil Cato - Miesten 4x100 metrin viesti *Thomas Dickson - Miesten 4x400 metrin viesti *Eversley Linley \- Miesten 4x400 metrin viesti *Natalie Martindale \- Naisten 100 metrin juoksu == Lähteet == Luokka:Saint Vincent ja Grenadiinit olympialaisissa Luokka:Valtiot kesäolympialaisissa 1996
Javon Francis

juoksi vain alkuerissä Javon Francis (s. 14. joulukuuta 1994) on jamaikalainen pikajuoksija, jonka päämatka on 400 metrin juoksu. Francis voitti alle 20-vuotiaiden Keski-Amerikan ja Karibian mestaruuden 4 × 400 metrin viestissä 2012. Barcelonan alle 20-vuotiaiden MM-kilpailuissa hän oli samana vuonna 400 metrillä yhdeksäs. Moskovan MM-kilpailuissa 2013 hän karsiutui 400 metrin välierissä ja juoksi ankkuriosuuden hopeaa saaneessa Jamaikan 4 × 400 metrin viestijoukkueessa. Francis karsiutui Pekingin MM-kilpailuissa 400 metrin välierissä. Rio de Janeiron olympialaisissa 2016 hän karsiutui 400 metrin välierissä ja juoksi ankkuriosuuden hopeaa saaneessa Jamaikan 4 × 400 metrin viestijoukkueessa. Birminghamin MM-hallikilpailuissa 2018 hän karsiutui 400 metrin välierissä. Hän saavutti Gold Coastin Kansainyhteisön kisoissa 2018 pronssia 400 metrillä ja 4 × 400 metrin viestissä. Dohan MM-kilpailuissa 2019 hän juoksi alkuerissä 4 × 400 metrin viestissä. Loppukilpailussa Jamaika saavutti toisella kokoonpanolla hopeaa. Hän saavutti samoissa kilpailuissa hopeaa myös 4 × 400 metrin sekaviestissä. Francis on voittanut 400 metrin Jamaikan-mestaruuden 2015 ja 2016. == Henkilökohtaiset ennätykset == === Ulkoradat === Laji Aika Paikka Päivä 200 m 20,52 Kingston 27. tammikuuta 2018 400 m 44,50 Kingston 13. kesäkuuta 2015 === Sisäradat === Laji Aika Paikka Päivä 400 m 45,97 Lubbock 10. helmikuuta 2018 == Lähteet ja huomautukset == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1994 syntyneet Luokka:Elävät henkilöt